mk en mk mk es ro pt it en uk hbs_lat nl en fr sq el da ne pl nl ar ja eo bn zh it zh id pa es da hbs_lat de fi fa en hi ca kk tr ko bg sv be ur zh or am hu ar my ps hu he en km mk mk mk mk mk mk mk mk mk hbs_cyr ru ce mk mk mk hbs_cyr mk mk mk mk hbs_cyr mk mk ru mk ru mk hbs_cyr mk ru mk mk mk hbs_cyr mk mk mk uk ru ru uk ru hbs_cyr hbs_cyr ru mk mk hbs_cyr mk mk hbs_cyr hbs_cyr bg ru mk mn ru mk mk mk mk mk mk mk hbs_lat mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk ru hbs_cyr mk mk mk mk mk mk mk mk uk en mk mk mk mk mk mk mk mk mk hbs_cyr mk mk mk mk mk mk mk mk mk mk mk hbs_cyr mk mk mk mk mk mk mk mk mk mk mk mk hbs_cyr ru ce mk mk en en en mk
Десетгодишник веќе ја тужел Владата на САД заради нејзината климатска политика. Потоа, климатските промени навистина му го погодија домот · Global Voices на македонски
Ги гледате сите јазици горе? Ние ги преведуваме сториите на Глобал војсис за светските граѓански медиуми да бидат достапни за сите.
Нов Лингва водич за уредници
Формулар за аплицирање за преведувач
Сите теми АфрикаАмерикаАзијаЕвропаСреден ИстокCOVID-19ПолитикаКултураЧовекови праваДигитален активизам
Десетгодишник веќе ја тужел Владата на САД заради нејзината климатска политика. Потоа, климатските промени навистина му го погодија домот
Објавено на 6 февруари 2018 15:32 GMT
Прочитај го овој напис на Eλλnvιkά, русский, Español, Français, Malagasy, English
Приказната на Дипа Фернандес првично беше објавена на ПРИ.орг на 23 јануари 2018 година. Овде е реобјавена како дел од партнерството на ПРИ и Глобал војсис.
На десетгодишниот Ливај Дрејхајм му оди математиката, иако не ја сака баш. Ја свири смирената „Хумореска“ на Дворжак на виолина и има милениче рак по име Џејџеј. Како и повеќето деца, Дрејхајм мрази да си ја чисти собата.
Сепак, Дрејхајм не е како повеќето деца на негова возраст заради една важна причина – тој ја тужи Владата на Соединетите Американски Држави заради кршење на неговите уставни права преку поддршката на континуираната употреба на фосилни горива кои придонесуваат за глобалното затоплување.
Дрејхајм живее на мало островче веднаш до централноисточниот брег на Флорида. Проекциите за покачувањето на нивото на морето во комбинација со ерозијата на плажата значат дека неговиот дом најверојатно ќе биде под вода за 30-40 години а неговиот остров ќе биде целосно потопен до крајот на векот. Реалноста е дека повеќето возрасни во загрозената Флорида не се ангажираат многу околу ова, што го прави активизмот на ова дете уште понеобичен.
Климата која се менува е нешто што Дрејхајм го посведочил од прва рака. Кога ураганот Ирма ја погоди Флорида во септември 2017 година, прилично силно го погоди и неговиот град Сателајт Бич. Една седмица по ураганот заврнаа поројни дождови кои поплавија многу улици. Дрејхајм и неговото семејство мораа да се евакуираат, а неговата улица се поплави.
„Беше толку длабоко што… беше до средината на колата“, рече тој.
Училиштето на Дрејхајм беше многу поплавено и мораше да се затвори.
Пред поплавата, Дрејхајм одеше на училиште трипати неделно а другите два дена учеше дома. Многу сакаше да оди во училиште бидејќи се дружеше со другите деца. Но повеќе нема да се гледа со тие деца. Училиштето е толку оштетено што не може да се поправи. Затоа мајка му, Леј-ен Дрејхам, е приморана целосно да го образува во домашни услови.
Сепак, тоа ѝ е најмала грижа.
„Целата наша улица беше под вода, ставивме вреќи со песок и слични работи“, вели таа. „Загрижени сме дека ако заврне силно ќе мора да минуваме низ истиот проблем одново и одново.“
Семејството живее на мало островче кое е долг, тенок, песочен појас одделен од копното. Проекциите за покачувањето на нивото на морето не се добри за овој дел од брегот на Флорида.
„Островчето ќе го снема на крај бидејќи е на исто ниво со морето“, рече Леј-ен. Дрејхајм дотрча да објасни повеќе.
„Значи, има како мапи и такви работи кои покажуваат дека целава оваа улица ќе биде под вода. Ние сме на нула метри надморска височина. Ако малку се стопи мразот на половите, улицата ќе отиде во океанот кој ќе отиде во лагуната Индијан ривер која ќе ни по поплави домот“, вели Дрејхајм.
Една природна заштита против покачувањето на нивото на морето се цврстите песочни дини, но и тие еродираат во Сателајт Бич.
Дрејхајм сакаше да ми покаже како исчезнуваат песочните дини, кои формираат бариера налик ѕид на страната од островот која гледа кон Атлантикот.
Тој и мајка му ме одведоа до еден дел од плажата каде ерозијата прилично ги зафатила дините.
„Знакот овде вели: Стојте подалеку од дините“, рече Дрејхајм.
Тој не зборува само за климатските промени, тој се обидува и да ги спречи. Заедно со неговата мајка, меѓу другото, помогнале во реставрацијата на дините со тоа што на островот посадиле вид трева наречена „морски овес“.
„[Морскиот овес] е она што навистина ги држи дините, на пример кога има ерозија, морскиот овес е она што држи силно, стварно“, вели Дрејхајм.
Сепак не е сѐ само игра без забава. Дрејхајм може да вози велосипед до плажата и да ја користи пловката кога и да посака. Си го сака животот тука.
Несомнено, тој ги живее влијанијата на покачувањето на нивото на морето и екстремното време. На многу начини тој по природа им се приклучи на 20-те други деца ширум земјата кои ја тужат владата заради тоа што не презема доволно мерки да ги запре климатските промени. Тој е најмладиот во групата.
„Општо гледано мислам дека климатските промени се како природна катастрофа и ќе влијаат на сите“, рече Дрејхајм. „Во Флорида последиците се очигледни, два урагани за една година и моравме да се евакуираме заради тоа, и ерозијата на плажата, такви работи.“
Дрејхајм не е баш во право во овој случај. Научниците не мислат дека климатските промени предизвикуваат повеќе урагани. Но постојат докази дека климатските промени генерално ги прават ураганите и другите бури полоши.
Дрејхајм не е само слатко, младо лице за движењето. Тој постојано се труди да научи повеќе за, како што вели, да може да направи повеќе. Слуша вести, ја тера мајка му дома да го учи за климатските концепти и внимателно слуша кога соборците тужители зборуваат.
Дрејхајм се приклучи на тужбата од младите лица преку непрофитната „Довербата на нашите деца“, откако свештеникот во црквата кажал на мајка му за неа. Леј-ен го прашала Дрејхајм дали сака да се вклучи, и тогаш деветгодишното дете не се двоумело.
Дрејхајм и мајка му одат во локалната црква на унитарните универзалисти. Таа е прилично релаксирана, либерална црква. За време на мисата, Леј-ен е боса, а Дрејхајм си игра со топка за време на службата. Верниците гордо дискутираат за активизмот на Дрејхајм за време на утринскиот чај по мисата.
Тој е едно од неколкуте деца во црквата и многу го сакаат.
Судењето е закажано за 5 февруари 2018 година. Дрејхајм вели дека без разлика дали ќе победат или изгубат се надева дека претседателот на САД, Доналд Трамп, гледа што се случува.
„Малку е тешко тоа што најмоќниот човек на светот одбива да признае дека климатските промени се проблем и дека некогаш ќе бидат проблем“, вели Дрејхајм. „И така, малку тешко е.“
Што и да се случи, Дрејхајм рече дека ќе продолжи да се бори. Не сака неговиот островски рај да исчезне.
И потоа збриша, со тркалца на неговите патики, и се намести под една боровинка да се слади со слатките, сочни плодови.
Напишано одPRI/PRX's The World
Најнови написи од Северна Америка
Канадска студентка преку ТикТок ги враќа во живот домородните јазици кри и оџибве
Канада  25 септември 2021
Што правеа читателите на „Глобал војсис“ минатата седмица?
Западна Европа  7 јуни 2018
Што правеа читателите на „Глобал војсис“ минатата седмица?
Западна Европа  5 март 2018
Хрватските граѓани и бизниси искажуваат поддршка за Украина на различни начини
Источна и Централна Европа  24 март 2022
Росана Алексоска: Руското влијание особено се провлекува во клучни периоди и настани за Северна Македонија
Источна и Централна Европа  18 февруари 2022
„Не го барав тоа“: Четири жени се борат против родовото насилство во Босна и Херцеговина
Источна и Централна Европа  21 јануари 2022
Автори, ве молиме Најава »
Имејл (Нема да биде јавно видлив) (задолжително)
Претплати се на коментарите на овој пост преку имејл
Сите коментари се модерирани. Не го поставувајте вашиот коментар повеќе од еднаш, бидејќи може да биде идентификуван како спам.
Ве молиме однесувајте се кон другите со почит. Коментарите кои содржат омраза, непристојност и лични напади нема да бидат одобрени.
Лингва водич за преведувачи
Нов Лингва водич за уредници
Што е Глобал војсис?
Формулар за аплицирање за преведувач
Global Voices is supported by the efforts of our volunteer contributors, foundations, donors and mission-related services. For more information please read our Fundraising Ethics Policy.
Special thanks to our many sponsors and funders.
Please support our important work:
Овој сајт е лиценциран под Криејтив комонс - Наведи извор 3.0  Некои права задржани